Babelscape/SREDFM huggingface dataset:
दि इकॉनॉमिस्ट

दि इकॉनॉमिस्ट​ () ब्रिटेन में लंदन से छपने वाली एक साप्ताहिक पत्रिका है। इसमें आर्थिक, राजनैतिक और अंतरराष्ट्रीय मामलों पर लेख सम्मिलित होते हैं। सितम्बर १८४३ में इसका प्रकाशन शुरू हुआ और तब से यह लगातार छपती आ रही है। २००६ में इसकी औसत साप्ताहिक बिक्री 15 लाख प्रतियों की थी जिसमें से लगभग आधी संयुक्त राज्य अमेरिका में बिक रहीं थी।

दि इकानामिस्ट स्पष्टतया मुक्त बाजार आधारित पूंजीवाद और काफी हद तक दक्षिण पंथी राजनीति का समर्थक है किंतु वह कभी तथ्यों और आंकड़ों के साथ छेड़छाड़ नहीं करता। वह इस मान्यता को लेकर चलता है कि तथ्य परमपावन होते हैं। मगर उनकी व्याख्या में अंतर दृष्टिकोण की भिन्नता के कारण हो सकता है।

दि इकानामिस्ट की स्थापना आज से 169 वर्ष पूर्व सितम्बर 1843 में जेम्स विल्सन के संपादकत्व में हुई थी। विल्सन ने कोलकाता में व्यापारी के रूप में काफी धन कमाया था। इस पत्र के तीसरे संपादक विल्सन के दामाद वाल्ट बेजहॉट बने और 1861 से 1877 तक रहे। वे एक प्रतिष्ठित विद्वान थे। आज भी मुद्रा बाजार के ऊपर उनकी पुस्तक 'लोम्बार्ड स्ट्रीट: ए डिस्क्रिप्शन ऑफ द मनी मार्केट' (जो पहली बार 1872 में छपी थी) बड़े चाव से पढ़ी जाती है। वर्तमान संपादक जॉन मिक्लेथ वेट की भू मंडलीकरण संबंधी पुस्तक 'ए फ्यूचर परफेक्ट' काफी बिकी है। इस पत्र के साथ अनेक महत्वपूर्ण लोग जुड़े रहे हैं। उदाहरण के लिए हम हर्बर्ट स्पेंशर का नाम ले सकते हैं जो 1848 से 1853 तक उपसंपादक के तौर पर कार्यरत रहे। कहा जाता है कि हर हफ्ते पत्र की 15 लाख से अधिक प्रतियां बिकती हैं जिसका आधा अमेरिकी लोग खरीदते हैं। 'दि इकानामिस्ट' के ऊपर मुख्य रूप से पियर्सन नामक कंपनी और रोथस्चाइल्ड नामक प्रसिध्द वित्तीय कारोबारी परिवार का दबदबा है। पियर्सन कंपनी ही 'फाइनेंशियल टाइम्स' नामक वित्तीय दैनिक निकालती है। जहां तक रोथस्चाइल्ड का सवाल है फ्रांसीसी क्रांति से लेकर अब तक उसकी विश्वव्यापी भूमिका बनी हुई है।
न्यूयॉर्क नगर शिक्षा विभाग

न्यूयॉर्क नगर शिक्षा विभाग (, NYCDOE) न्यूयॉर्क शहर में नगरपालिका सरकार की शाखा है जिसका उद्देश्य शहर की पब्लिक स्कूल प्रणाली का प्रबंधन करना है। यह संयुक्त राज्य अमेरिका की सबसे बड़ी स्कूल प्रणाली है, जिसके अन्तर्गत 1.1 मिलियन (11 लाख) से अधिक छात्र आते हैं जो 1,700 विभिन्न विद्यालयों में शिक्षा प्राप्त करते हैं। विभाग में न्यूयॉर्क शहर के पाँचो बोरो शामिल हैं।

विभाग का संचालन न्यू यॉर्क सिटी स्कूल्स चान्सलर (कुलाधिपति) करता है। निवर्तमान कुलाधिपति डेनिस एम॰ वॉलकोट हैं, जिन्होंने यह पद कैथी ब्लैक के पश्चात संभाला था। ब्लैक ने केवल 95 दिन के अंदर ही अपने पद से इस्तीफा दे दिया था।
बार्बी इन द नटक्रैकर

बार्बी इन द नटक्रैकर (), ओवेन हर्ले द्वारा निर्देशित एक कंप्यूटर एनिमेटेड बार्बी फिल्म है, जो २००१ में निकली। यह बार्बी फिल्म सीरीज का पहला ३-डी एनिमेटेड फिल्म है। इसके अंग्रेजी डबिंग में बार्बी की आवाज़ केली शेरिडन ने दिया है और हिंदी डबिंग में राजश्री नाथ ने। भारत में इस चलचित्र की VCD "बार्बी नटक्राकर में" के नाम से उपलब्ध है। इस फिल्म की कहानी जर्मन लेखक इ. टी. ए. हॉफमान का पुस्तक "नटक्राकर एंड द माउस किंग" पर आधारित है।
द्वादशी शिया

[[ईरान]] के अधिकतर लोग बारहवे शिया हैं - [[तबरीज़]] की एक मस्जिद में
द्वादशी शिया या बारहवे शिया या इमामी शिया () शिया इस्लाम की सबसे बड़ी शाखा है। यह मानते हैं कि इनके पहले बारह इमाम (धार्मिक नेता) दिव्य रूप से चुने हुए थे। इनकी मान्यता है कि बारहवे (यानि अंतिम) इमाम जो ८७३-८७४ ईसवी में ग़ायब हो गए थे, भविष्य में लौट कर आएँगे। इन आने वाले बारहवे इमाम को 'महदी' कहा जाता है। पूरे शिया समुदाय में से लगभग ८५% बारहवे शिया ही होते हैं।

बारहवे शियाओं की मान्यताएँ इस्माइली शिया जैसे अन्य सम्बंधित समुदायों से मिलती हैं हालांकि उनमें आपस में इमामों की संख्या को लेकर और एक इमाम से अगले इमाम की उत्तराधिकारिता को लेकर असहमति है। यह इमाम की भूमिका और परिभाषा को लेकर भी आपस में असहमत हैं।
तहरीक-ए-तालिबान पाकिस्तान

thumb|250px|तहरीक-ए-तालिबान का ध्वज
तहरीक-ए-तालिबान पाकिस्तान [[संघीय प्रशासित कबायली क्षेत्र|फ़ाटा क्षेत्र]] से शुरु हुई थी 

तहरीक-ए-तालिबान पाकिस्तान (), (संक्षिप्त रूप से टीटीपी , ) या पाकिस्तानी तालिबान भी कहते हैं, पाकिस्तान-अफ़गानिस्तान सीमा के पास स्थित संघीय प्रशासित कबायली क्षेत्र से उभरने वाले चरमपन्थी उग्रवादी गुटों का एक संगठन है। यह अफ़गानिस्तान की तालिबान से अलग है हालाँकि उनकी विचारधाराओं से काफ़ी हद तक सहमत है। इनका ध्येय पाकिस्तान में शरिया पर आधारित एक कट्टरपन्थी इस्लामी अमीरात को क़ायम करना है। इसकी स्थापना दिसम्बर 2007 को हुई जब बेयतुल्लाह महसूद​ के नेतृत्व में 13 गुटों ने एक तहरीक (अभियान) में शामिल होने का निर्णय लिया। जनवरी 2013 में तहरीक-ए-तालिबान पाकिस्तान ने घोषणा करी कि वे भारत में भी शरिया-आधारित अमीरात चाहते हैं और वहाँ से लोकतन्त्र और पन्थनिरपेक्षता खत्म करने के लिए लड़ेंगे। उन्होंने कहा कि वे कश्मीर में सक्रीय होने के प्रयास कर रहे हैं।

16 दिसम्बर 2014 को पेशावर के सैनिक स्कूल पर हमला करके तहरीक-ए-तालिबान के छः आतंकियों ने 126 बच्चों की हत्या कर दी।
झ़ोउ एनलाई

thumb|230px|झ़ोउ एनलाई

झ़ोउ एनलाई (, जन्म: ५ मार्च १८९८; देहांत​: ८ जनवरी १९७६) जनवादी गणतंत्र चीन के सबसे पहले प्रधान मंत्री थे जिन्होनें अक्टूबर १९४९ से जनवरी १९७६ तक इस ओहदे पर काम किया। चीनी साम्यवादी पार्टी के सर्वोच्च नेता माओ ज़ेदोंग के अधीन काम करते हुए उन्होंने साम्यवादी दल के चीन पर क़ब्ज़े में और उसके बाद चीन की विदेश नीति और आर्थिक विकास के क्षेत्रों में अहम भूमिका निभाई। १९४९-१९५८ काल में वे चीन के विदेश मंत्री रहे। १९७२ में अमेरिकी राष्ट्रपति रिचर्ड निक्सन के चीन के दौरे और फिर चीनी-अमेरिकी संबंधों में सुधार के पीछे भी उनका काफ़ी हाथ था। भारत, ताइवान, सोवियत संघ और वियतनाम के साथ कटु-संबंधों में भी विदेशी नीति बनाने में झ़ोउ की बड़ी भूमिका रही थी।

समीक्षकों ने अक्सर माओ और झ़ोउ के अलग व्यक्तित्वों पर टिपण्णी करी है। अमेरिका के भूतपूर्व विदेश सचिव हेनरी किस्सिंजर दोनों को जानते थे और उन्होंने लिखा है कि:
:"माओ हर सभा पर छाकर उसे नियंत्रित करते थे जबकि झ़ोउ उसमें घुल-मिलकर फैल जाते थे। माओ का जोश अपने विरोधियों को तबाह करने पर आमादा होता था, झ़ोउ की बुद्धि अपने विरोधियों को बात मनवाने या दांव-पेच से मात देने की कोशिश करता था। माओ खिल्ली उड़ाता था, झ़ोउ तीख़ापन​ दिखाता था। माओ स्वयं को दार्शनिक या फ़िल्सफ़ाई समझता था, झ़ोउ अपने आप को प्रशासक या वार्ताकार मानता था। माओ इतिहास को धक्के मारकर आगे बढ़ाने को उत्सुक था, झ़ोउ इतिहास की लहरों से फ़ायदा उठाकर संतुष्ट था।"
तापानुशीतन

right|thumb|300px|जर्मनी के बोचम क्लब में उत्पादन के दौरान रक्त-तप्त व्हील टायर

तापानुशीतन या 'अनीलन' या एनिंलिंग (Annealing) धातुकर्म और पदार्थ विज्ञान में एक प्रकार का ऊष्मा उपचार है। इसका उपयोग किसी वस्तु या पदार्थ में आवश्यक गुण (जैसे कठोरता, नम्रता आदि) लाने के लिए किया जाता है। इस प्रक्रिया में एक क्रान्तिक ताप से अधिक ताप तक वस्तु को गरम किया जाता है तत्पश्चात कुछ समय तक एक नियत ताप पर बनाए रखते हैं और अन्ततः नियंत्रित रूप में उसे ठण्डा कर दिया जाता है। तापानुशीतन का उपयोग तन्यता बढ़ाने, पदार्थ को मुलायम बनाने, पदार्थ में किसी कारण उत्पन्न प्रतिबलों को समाप्त करने, पदार्थ की संरचना को बदलने आदि के लिए किया जाता है।

तापानुशीतन का उपयोग निम्नलिखित में से किसी एक या अधिक लक्ष्यों की पूर्ति के लिए किया जाता है-
* रासायनिक साम्य : सूक्ष्म क्रिस्टलीय संरचनात्मक त्रुटियों को समाप्त करने के लिए 
* संरचनात्मक साम्य : मेटास्टेबल फेजेज को बदलने के लिए
* यांत्रिक साम्य : वस्तु के आन्तरिक प्रतिबलों (stresses) को समाप्त करने हेतु

तापानुशीलन का उपयोग मुख्यतः इस्पात और ताँबे पर किया जाता है।
दीनार

right|thumb|300px|वे देश जहाँ दिनार नाम से मुद्रा का प्रचलन है/था। गहरे हरे रंग से प्रदर्शित देशों में दिनार वर्तमान समय में भी प्रचलित है। हल्के हरे रंग वाले भागों में दिनार भूतकाल में प्रचलित था।
दीनार : (अरबी دينار) ("dīnār") वर्तमान समय में दीनार या दिनार विश्व के अनेक देशों की मुद्राओं का नाम है। 

मुसमालनों के आने के बहुत पहले से भारतवर्ष में दीनार चलता था। दीनार नामक सिक्के का प्रचार किसी समय एशिया और यूरोप के बहुत से भागों में था। यह कहीं सोने का, कहीं चाँदी का होता था। हिंदुस्तान की तरह अरब और फारस में भी प्राचीन काल में दीनार नाम का सिक्का प्रचलित था। अरबी फालकी के कोशकारों ने दीनार शब्द को अरबी लिखा है, पर फारस में दीनार का प्रचार बहुत प्राचीन काल में था। इसके अतिरिक्त रोमन (रोमक) लोगों में भी यह सिक्का दिनारियस के नाम से प्रचलित था। धात्वर्थ पर ध्यान देने से भी दीनार शब्द आर्यभाषा ही का प्रतीत होता है। अब प्रश्न यह होता है कि यह सिक्का भारत से फारस, अरब होते हुए रोम में गया अथवा रोम से इधर आया। यदि हरिवंश आदि संस्कृत ग्रंथों की अधिक प्राचीनता स्वीकार की जाय तो दीनार को भारत का मानना पडे़गा।
अस्तोर ज़िला

अस्तोर ज़िला​ पाक-अधिकृत कश्मीर के गिलगित-बलतिस्तान क्षेत्र का एक ज़िला है। इसकी राजधानी गोरीकोट है। इस ज़िले का क्षेत्र पहले दिआमेर ज़िले का भाग हुआ करता था लेकिन
२००४ में उस ज़िले को विभाजित करके इसे एक अलग ज़िले का दर्जा मिला।
पह्लव

अंगूठाकार|इरानी
पह्लव एक प्राचीन जाति। प्रायः प्राचीन पारसी या ईरानी। मनुस्मृति, रामायण, महाभारत आदि प्राचीन पुस्तकों में जहाँ-जहाँ खस, यवन, शक, कांबोज, वाह्लीक, पारद आदि भारत के पश्चिम में बसनेवाली जातियों का उल्लेख है वहाँ-वहाँ पह्लवों का भी नाम आया है।

उपर्युक्त तथा अन्य संस्कृत ग्रंथों में पह्लव शब्द सामान्य रीति से पारस निवासियों या ईरानियों के लिये व्यवहृत हुआ है मुसलमान ऐतिहासिकों ने भी इसको प्राचीन पारसीकों का नाम माना है। प्राचीन काल में फारस के सरदारों का 'पहृ- लवान' कहलाना भी इस बात का समर्थक है कि पह्लव पारसीकों का ही नाम है। शाशनीय सम्राटों के समय में पारस की प्रधान भाषा और लिपि का नाम पह्लवी पड़ चुका था। तथापि कुछ युरोपीय इतिहासविद् 'पह्लव' सारे पारस निवासियों की नहीं केवल पार्थिया निवासियों पारदों— की अपभ्रश संज्ञा मानते हैं।

पारस के कुछ पहाड़ी स्थानो में प्राप्त शिलालेखों में 'पार्थव' नाम की एक जाति का उल्लेख है। डॉ॰ हाग आदि का कहना है कि यह 'पार्थव' पार्थियंस (पारदों) का ही नाम हो सकता है और 'पह्लव' इसी पार्थव का वैसा ही फालकी अपभ्रंश है जैसा अवेस्ता के मिध्र (वै० मित्र) का मिहिर। अपने मत की पुष्टि में ये लोग दो प्रमाण और भी देते हैं। एक यह कि अरमनी भाषा के ग्रंथों में लिखा है कि अरसक (पारद) राजाओं की राज-उपाधि 'पह्लव' थी। दूसरा यह कि पार्थियावासियों को अपनी शूर वीरता और युद्धप्रियता का बडा़ घमंड था और फारसी के 'पहलवान' और अरमनी के 'पहलवीय' शब्दों का अर्थ भी शूरवीर और युद्धप्रिय है। रही यह बात कि पारसवालों ने अपने आपके लिये यह संज्ञा क्यों स्वीकार की और आसपास वालों ने उनका इसी नाम से क्यों उल्लेख किया। इसका उत्तर उपर्युक्त ऐतिहासिक यह देते हैं कि पार्थियावालों ने पाँच सौ वर्ष तक पारस में राज्य किया और रोमनों आदि से युद्ध करके उन्हें हराया। ऐसी दशा में 'पह्लव' शब्द का पारस से इतना घनिष्ठ संबंध हो जाना कोई आश्चर्य की बात नहीं है।

संस्कृत पुस्तकों में सभी स्थलों पर 'पारद' औक 'पह्लव' को अलग अलग दो जातियाँ मानकर उनका उल्लेख किया गया है। हरिवंश पुराण में महाराज सगर के द्वारा दोनों की वेशभूषा अलग अलग निश्चित किए जाने का वर्णन है। पह्लव उनकी आज्ञा से 'श्मश्रुधारी' हुए और पारद 'मुक्तकेश' रहने लगे। मनुस्मृति के अनुसार 'पह्लव' भी पारद, शक आदि के समान आदिम क्षत्रिय थे और ब्राह्मणों के अदर्शन के कारण उन्हीं की तरह संस्कारभ्रष्ट हो शूद्र हो गए। हरिवंश पुराण के अनुसार महाराज सगर न इन्हें बलात् क्षत्रियधर्म से पतित कर म्लेच्छ बनाया। इसकी कथा यों है कि हैहयवंशी क्षत्रियों ने सगर के पिता बाहु का राज्य छीन लिया था। पारद, पह्लव, यवन, कांबोज आदि क्षत्रियों ने हैहयवंशियों की इस काम में सहायता की थी। सगर ने समर्थ होने परह हैहयवंशियों को हराकर पिता का राज्य वापस लिया। उनके सहायक होने के कारण 'पह्लव' आदि भी उनके कोपभाजन हुए। ये लोग राजा सगर के भय से भागकर उनके गुरु वशिष्ठ की शरण गए। वशिष्ठ ने इन्हें अभयदान दिया। गुरु का वचन रखने के लिये सगर ने इनके प्राण तो छोड़ दिए पर धर्म ले लिया, इन्हें छात्र धर्म से बहिष्कृत करके म्लेच्छत्व को प्राप्त करा दिया। वाल्मीकीय रामायण के अनुसार 'पह्लवों' की उत्पत्ति वशिष्ठ की गौ शबला के हुंभारव (रँभाने) से हुई है। विश्वामित्र के द्वारा हारे जाने पर उसने वशिष्ठ की आज्ञा से लड़ने के लिये जिन अनेक क्षत्रिय जातियों को अपने शब्द से उत्पन्न किया 'पह्लव' उनमें पहले थे।
भँवर धारा

right|thumb|300px|ट्रान्सफार्मर के कोर में फ्ल्क्स और भँवर धारा; भँवरधारा के कारण ऊर्जा-ह्रास को रोकने के लिए कोर को पतली-पतली पट्टियों से बनाया जाता है। Invented by (फोको )
किसी चालक के भीतर परिवर्ती चुम्बकीय क्षेत्र होने पर उसमें विद्युत धारा उत्पन्न होती है उसे भँवर धारा (Eddy current) कहते हैं। धारा की ये भवरें चुम्बकीय क्षेत्र पैदा करती हैं और यह चुम्बकीय बाहर से आरोपित चुम्बकीय क्षेत्र के परिवर्तन का विरोध करता है। भँवर धाराओं से उत्पन्न चुम्बकीय क्षेत्र आकर्षण, प्रतिकर्षण, ऊष्मन आदि प्रभाव उत्पन्न करता है। बाहर से आरोपित चुम्बकीय क्षेत्र जितना ही तीव्र होगा और उसके परिवर्तन की गति जितनी अधिक होगी और पदार्थ की विद्युत चालकता जितनी अधिक होगी, उतनी ही अधिक मात्रा में भँवर धाराएँ उत्पन्न होंगी तथा उनके कारण उत्पन्न चुम्बकीय क्षेत्र का मान भी उतना ही अधिक होगा।

परिणामित्र (ट्रांसफॉर्मर), विद्युत जनित्र एवं विद्युत मोटरों के कोर में भँवर धाराओं के कारण ऊर्जा की हानि होती है और इसके कारण क्रोड गर्म होती है। कोर में भँवरधारा हानि कम करने के लिए क्रोड को पट्टयित (लैमिनेटेड) बनाया जाता है, अर्थात पतली-पतली पट्टियों को मिलाकर कोर बनाई जाती है, न कि एक ठोस कोर (सॉलिड कोर) से। 

भँवर धाराओं से हानि व् उन्हें कम करने के उपाय-:
भँवर धाराओं के कारण जो उष्मीय ऊर्जा उत्पन्न होती है,वह विद्युत् ऊर्जा का ही परिवर्तित रूप है।
डायनेमो के आर्मेचर,ट्रांसफॉर्मर तथा प्रेरणा कुंडली में लोहे की क्रॉड प्रयुक्त की जाती है। क्रोड में भँवर धाराएँ बनने के कारन ये बहुत गर्म हो जाती है। जिसके कारण विद्युत् ऊर्जा का ऊष्मा के रूप में ह्रास होता है। ऊर्जा ह्रास को कम करने के लिए क्रोड या फ्रेम के नरम लोहे के एक अकेले टुकड़े के रूप में नहीं लेते,बल्कि नरम लोहे के कई पटलों(laminas) को वार्निश द्वारा जोड़कर बनाते हैं। इस प्रकार की क्रोड को पतलिट क्रोड(laminated core) कहते हैं। फलतः ऊष्मा के रूप में होने वाला ऊर्जा ह्रास कम हो जाता है।

भँवर धाराओं के उपयोग
(Uses of eddy currents):
भँवर धाराओं का उपयोग उसके उष्मीय प्रभाव अवरोधक के लिए किया जाता है।इसके मुख्य अनुप्रयोग निम्नलिखित हैं।:-
१) चल कुंडली धारामापी को दोलन-रुद्ध(dead-beat) बनाने में :-
धारामापी की कुण्डली यदि ताँबे के विद्युतरोधी तार को एल्युमीनियम के फ्रेम पर लपेटकर बनायी जाए,तब कुंडली में धारा प्रवाहित करने पर कुंडली में विक्षेप होगा। साथ ही कुंडली के फ्रेम में भँवर धाराएँ उत्पन्न होगी जो कुंडली को अधिकतम विक्षेप की स्थिति में लाकर शीघ्र स्थिर कर देग

२) प्रेरण भट्टी(induction furnance):-
भँवर धाराओं से उत्पन्न उष्मीय ऊर्जा का उपयोग प्रेरण भट्टी में किया जाता है। धातु को कुछ उच्च आवृति की प्रत्यावर्ती धारा की कुण्डली के बीच रखा जाता है। तीव्र परिवर्तन शील चुम्बकीय क्षेत्र के कारण प्रबल भँवर धाराओं से धातु का टॉप बहुत बढ़ जाता है। इसी सिद्धांत पर प्रेरण भट्टी बनाई गयी है। इनमें खाना पकाने से लेकर धातु पिघलाने तक का भी कार्य किया जाता है।s

३) इनका उपयोग रोगी के ऊत्तकों की सिकाई करने में भी किया जाता है।
गवरी

मेवाड़ क्षेत्र में किया जाने वाला यह नृत्य भील जनजाति का प्रसिद्ध नृत्य है। इस नृत्य को सावन-भादो माह में किया जाता है। इस में मांदल और थाली के प्रयोग के कारण इसे ' राई नृत्य' के नाम से जाना जाता है। इसे केवल पुरुषों के दुवारा किया जाता है।
वादन संवाद, प्रस्तुतिकरण और लोक-संस्कृति के प्रतीकों में मेवाड़ की गवरी निराली है। गवरी का उदभव शिव-भस्मासुर की कथा से माना जाता है। इसका आयोजन रक्षाबंधन के दुसरे दिन से शुरू होता है। गवरी सवा महीने तक खेली जाती है। इसमें भील संस्कृति की प्रमुखता रहती है। यह पर्व आदिवासी जाती पर पौराणिक तथा सामाजिक प्रभाव की अभिव्यक्ति है। गवरी में मात्र पुरुष पात्र होते हैं। इसके खेलों में गणपति काना-गुजरी, जोगी, लाखा बणजारा इत्यादि के खेल होते हैैं।
इसमें शिव को "पुरिया" कहा जाता है।
सरिकोली भाषा

[[शिंजियांग]] प्रान्त - हल्के नीले इलाक़ों में सरिकोली बोली जाती है
सरिकोली भाषा, जिसे ताशक़ूरग़ानी भाषा भी कहते हैं, एक पामीरी भाषा-परिवार की बोली है जो चीन द्वारा नियंत्रित शिनजियांग प्रान्त के ताशक़ुरग़ान​
क्षेत्र में बोली जाती है। यह इलाक़े ताजिकिस्तान, अफ़ग़ानिस्तान के वाख़ान​ गलियारे और पाक-अधिकृत कश्मीर के गिलगित-बल्तिस्तान क्षेत्र के पास स्थित हैं। अन्य पामीरी भाषाओं की तरह यह भी एक पूर्वी ईरानी भाषा है। इसे चीन में अक्सर 'ताजिक भाषा' कहा जाता है हालांकि यह ताजीकिस्तान व अफ़ग़ानिस्तान में बोली जाने वाली ताजिक भाषा के काफ़ी भिन्न है। यह पूर्वी अफ़ग़ानिस्तान की वाख़ी भाषा में मिलती-जुलती है हालांकि इन दोनों भाषाओं के बोलने वाले आसानी से एक-दूसरे को समझ नहीं पाते।
फ़ेदचेन्को हिमानी

thumb|150px|right|सन् २००८ में अंतरिक्ष से ली गई फ़ेदचेन्को हिमानी की तस्वीर
फ़ेदचेन्को हिमानी () मध्य एशिया के ताजिकिस्तान देश के कूहिस्तोनी-बदख़्शान स्वशासित प्रान्त में पामीर पर्वतों में एक बड़ी हिमानी (ग्लेशियर) है। यह एक पतली और लम्बी हिमानी है। ७७ किमी लम्बी और ७०० वर्ग किमी पर विस्तृत यह हिमानी पृथ्वी के ध्रुवीय क्षेत्रों से बहार स्थित सबसे लम्बी हिमानी है। अपनी सबसे मोटी जगह पर इसमें बर्फ़ की गहराई १,००० मीटर है।
एस जानकी

300px|right|thumb|प्रसिद्ध पार्श्वगायिका एस जानकी 

"'एस जानकी" (जन्म 23 अप्रैल 1938) भारत की प्रसिद्ध पार्श्वगायिका हैं। जानकी ने तमिल, तेलुगू, कन्नड़, मलयालम और हिन्दी भाषाओं में 20 हजार से अधिक गीत गाए हैं। उन्होंने पिछले 55 सालों कई भाषाओं में कई प्रकार के गीत गाए हैं। उन्हें दक्षिण भारत की 'सुर कोकिला' कहा जाता है।
कश्मीर घाटी

कश्मीर घाटी, भारत के द्वारा केंद्रशासित राज्य के रूप में प्रशासित जम्मू और कश्मीर के कश्मीर क्षेत्र में एक घाटी है। घाटी दक्षिण पश्चिम में पीर पंजाल रेंज और उत्तर-पूर्व में मुख्य हिमालय पर्वत श्रृंखला से घिरा हुआ है। यह लगभग 135 किमी लंबा और 32 किमी चौड़ा है, झेलम नदी इस घाटी की प्रमुख नदी है। 

कश्मीर विभाग भारतीय प्रशासित केंद्रशासित राज्य जम्मू और कश्मीर के दो प्रशासनिक प्रभागों में से एक है। कश्मीर डिवीजन की सीमा जम्मू के दक्षिण और लद्दाख केंद्रशासित राज्य से पूर्व की ओर है जबकि नियंत्रण रेखा इसकी उत्तरी और पश्चिमी सीमा बनाती है। संभाग में निम्नलिखित जिले शामिल हैं: अनंतनाग, बारामूला, बडगाम, बांदीपोर, गांदरबल, कुपवाड़ा, कुलगाम, पुलवामा, शोपियां और श्रीनगर।
एकीकृत विकास परिवेश

right|thumb|300px|डेव-सी++ (Dev-C++) विण्डोज के लिए एक निःशुल्क आईडीई है।
एकीकृत विकास परिवेश (Integrated Development Environment या IDE) उन सॉफ्टवेयर अनुप्रयोगों को कहते हैं जो किसी एक या अनेक प्रोग्रामन भाषाओं में प्रोग्राम विकसित करने की एकमुस्त सुविधा देते हैं। उदाहरण के लिए एक्लिप्स (Eclipse) और माइक्रोसॉफ्ट विजुअल स्टुडियो दो प्रसिद्ध आईडीई हैं। आईडीई में स्रोत कोड सम्पादित्र (सोर्स कोड एडिटर), निर्माण (बिल्ड) को स्वचालित करने वाले उपकरण (कम्पाइलर / इण्टरप्रीटर, लिंकर आदि) और डीबगर आदि एकीकृत होते हैं।
पुष्यमित्र शुंग

300px|right|thumb|पुष्यमित्र शुंग की मूर्ति 
पुष्यमित्र शुंग (१८५ – १४९ ई॰पू॰) प्राचीन उत्तर भारत के एक हिंदू राजा थे। 

वे शुंग साम्राज्य के संस्थापक और प्रथम राजा थे। इससे पहले वे मौर्य साम्राज्य में सेनापति थे। १८५ ई॰पूर्व में शुंग ने अन्तिम मौर्य सम्राट बृहद्रथ मौर्य के अहिंसक नीतियों के कारण उनका वध कर स्वयं को राजा उद्घोषित किया। उसके बाद उन्होंने अश्वमेध यज्ञ किया और उत्तर भारत का अधिकतर हिस्सा अपने अधिकार क्षेत्र में ले लिया। शुंग राज्य के शिलालेख पंजाब के जालन्धर में मिले हैं और दिव्यावदान के अनुसार यह राज्य सांग्ला (वर्तमान सियालकोट) तक विस्तृत था|
भारत वर्ष में कई महान राजा हुए हैं| हिंदू धर्म ग्रंथ और ऐतिहासिक साहित्य इनका वर्णन करते हैं| पुराणों में पुष्यमित्र शुंग का एक महान राजा ऐसा वर्णन मिलता हैं| ऐसे ही एक प्रतापी राजा हुए पुष्यमित्र शुंग| शुंग वंश की शुरूआत करने वाले पुष्यमित्र शुंग जन्म से एक ब्राह्मण और कर्म से क्षत्रिय थे| इन्हें मौर्य वंश के आखिरी शासक राजा बृहद्रथ ने अपना सेनापति बनाया था|

हालांकि, पुष्यमित्र शुंग ने बृहद्रथ मौर्य को देशविरोधी कार्य करने के कारण आमने-सामने की लड़ाई में मार कर, मौर्य साम्राज्य का खात्मा कर भारत में दोबारा से वैदिक धर्म की स्थापना की थी। 

आखिर क्यों और कैसे पुष्यमित्र शुंग ने मौर्य साम्राज्य का खात्मा किया? आइए, जानते हैं –
बार्बी एण्ड द डायमंड कासल

बार्बी एण्ड द डायमंड कासल () एक २००८ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 13 समग्र बार्बी फिल्म श्रृंखला में और इस बार्बी फिल्म श्रृंखला में तृतीय संगीतमय फिल्म है। फिल्म के मूल अंग्रेजी संस्करण केली शेरिडन, जो कम्प्यूटर जनित बार्बी फिल्म श्रृंखला में बार्बी आवाज उठाई है कि आवाज सुविधाएँ। हिंदी डबिंग संस्करण बार्बी के रूप में पिंकी राजपूत सुविधाएँ। भारत में इस चलचित्र की VCD "बार्बी और डायमंड कासल" के नाम से उपलब्ध है।
मस्तानी

right|thumb|300px|मस्तानी का कथित चित्र
मस्तानी (मृत्यु : 1740 ई०) पेशवा बाजीराव प्रथम की दूसरी पत्नी मस्तानी एक सनातनी क्षत्रिय राजपूत थीं व पन्ना के महाराज छत्रसाल की पुत्री थीं और प्रणामी सम्प्रदाय को मानने वाली थीं। 17वीं शताब्दी के आखिर में एक स्वामी प्राणनाथ होते थे, ये कृष्ण भक्त थे, जो आगे चल कर एक बड़े संत हुए, जिनके उस वक़्त हज़ारों अनुयायी हो गए, जिनमें बड़े बड़े लोग और राजे रजवाड़े भी शामिल थे। स्वामी प्राणनाथ सूफिज्म से भी प्रभावित थे और सुफिज़्म जो होता है, दरअसल अपने आराध्य के लिए दीवानगी ही हद तक प्रेम करने को कहा जाता है। अब स्वामी प्राणनाथ अपने ईष्ट भगवान श्री कृष्ण की भक्ति में ऐसे लीन हो जाते थे, कि उन्हें खुद का होश भी नहीं होता था। इसी दीवानगी में झूमने को भक्ति नृत्य भी कहा गया, जो मनस्तानी भी करती थीं। साथ ही स्वामि प्राणनाथ सुबह की पूजा एक चादर बिछा कर ऐसी मुद्रा में बैठ कर करते थे कि देखने वालों को ये इस्लामी क्रिया दिखाई देती थी, लेकिन वो थी नहीं। मस्तानी भी इसी सम्प्रदाय से आती थीं, बल्कि उनका जन्म ही प्रणामी सम्प्रदाय में हुआ था, क्योंकि उनके पिता महाराजा छत्रसाल पहले से ही स्वामी प्राणनाथ के अनुयायी थे, मस्तानी के जन्म से भी बहुत पहले से, जब उनकी उम्र मात्र 23 वर्ष थी और मस्तानी के जन्म के वक़्त उनकी उम्र तकरीबन 60 साल से भी ज़्यादा थी। इस लिहाज से मस्तानी पैदाइशी प्रणामी थीं। जो कृष्ण की भक्ति में झूमती थीं, साथ ही सुबह के वक़्त वे भी उसी मुद्रा में बैठ कर पूजा करती थीं। हालांकि ये सम्प्रदाय कदापि इस्लाम से प्रभावित नहीं था, क्योंकि इस्लाम में मूर्ति पूजा वर्जित है, लेकिन देखने वालों को कुछ अजीब सा प्रतीत होता था। कुल मिला कर ये सम्प्रदाय भी सनातन संस्कृति का ही एक हिस्सा था और इस लिहाज़ से मस्तानी और उनके पिता महाराजा छत्रसाल भी सनातनी क्षत्रिय राजपूत थे, जो प्रणामी सम्प्रदाय से आते थे। मस्तानी की मां "रूहानी" के बारे में भी कई भ्रातियां हैं, कोई कहता है कि वे मुस्लिम थीं, कोई निज़ाम हैदराबाद की बेटी बताता है, जब कि उस वक़्त ना तो हैदराबाद होता था, ना निज़ामशाही, कोई उन्हें गुजराज की नर्तकी बताता है, लेकिन ये सभी बातें ग़लत व मिथ्या हैं। दरअसल रूहानी भी एक काल्पनिक नाम है, उनका असल नाम तो किसी को पता ही नहीं, लेकिन इस बात के पुख़्ता प्रमाण हैं कि वे एक पारसी महिला थीं, जिनके पिता फारस से आए थे, जो एक व्यापारी थे। उस दौर में कई पारसी लोग भाग कर भारत की तरफ आए थे और ये सभी कदापि मुस्लिम नहीं थे। ये यहूदियों की ही एक शाखा है, जो अग्नि की पूजा करते हैं। मस्तानी का विवाह पेशवा बाजीराव से मई 1729 में राजपूत खांडा पद्दति से हुआ था। उनके बाजीराव से एक पुत्र भी हुआ, जिसका नाम पहले कृष्णराव रखा गया, लेकिन पुणे के ब्राह्मणों ने उसका जनेऊ संस्कार करने से मना कर दिया, जिस वजह से उसे उसकी मां ने कृष्णसिंह नाम दिया। शमशेर बहादु एक उपाधि है जो बाजीराव ने ही अपने पुत्र को दी थी। बाद में बाजीराव और मस्तानी की मृत्यु के बाद उस बालक को जानबूझ कर इस्लाम कुबूलवाया गया, ताकि आगे चल कर उसका पेशवा की गद्दी और पेशवाई में कोई अधिकार ना रहे, ऐसा कई इतिहास्कारों का मत है।
रामप्रसाद निरंजनी

रामप्रसाद निरंजनी हिंदी के प्रथम प्रौढ़ गद्यलेखक माने जाते हैं। आप पटियाला दरबार में कथावाचक थे। पटियाला रियासत की महारानी देसो (देस कौर) को सुनाने के लिए ही आपने एकमात्र रचना 'भाषा योगवाशिष्ठ' (सन् १७४१) का परिमार्जित खड़ी बोली गद्य में प्रणयन किया था। बीच बीच में संस्कृत के शुद्ध तत्सम शब्द और हिंदी के कतिपय पुराने प्रयोग भी उपलब्ध होते हैं।

इनका यह ग्रन्थ लल्लूलाल द्वारा रचे प्रेमसागर से बहुत पहले रचा गया था। अतः यह कहना कि गलत है कि आधुनिक मानक हिन्दी का विकास फोर्ट विलियम कालेज में लल्लूलाल ने जॉर्ज ग्रियर्सन की प्रेरणा से प्रेमसागर रचकर किया था।
अग्नि-१

अग्नि-1 मिसाइल स्वदेशी तकनीक से विकसित सतह से सतह पर मार करने वाली परमाणु सक्षम मिसाइल है। इसकी मारक क्षमता सात सौ किलोमीटर है। मिसाइल का परीक्षण ओड़िशा के बालासोर से करीब 100 किलोमीटर दूर व्हीलर द्वीप स्थित इंटीग्रेटेड टेस्ट रेंज [आइटीआर] से किया गया। 15 मीटर लंबी व 12 टन वजन की यह मिसाइल एक क्विंटल भार के पारंपरिक तथा परमाणु आयुध ले जाने में समक्ष है। मिसाइल को रेल व सड़क दोनों प्रकार के मोबाइल लांचरों से छोड़ा जा सकता है। अग्नि-१ में विशेष नौवहन प्रणाली लगी है जो सुनिश्चत करती है कि मिसाइल अत्यंत सटीक निशाने के साथ अपने लक्ष्य पर पहुंचे। इस मिसाइल का पहला परीक्षण 25 जनवरी 2002 को किया गया था। अग्नि-१ को डीआरडीओ की प्रमुख मिसाइल विकास प्रयोगशाला "एडवास्ड सिस्टम्स लैबोरैटरी" (एएसएल) द्वारा रक्षा अनुसंधान विकास प्रयोगशाला और अनुसंधान केंद्र इमारत (आरसीआई) के सहयोग से विकसित और भारत डायनामिक्स लिमिटेड (बीडीएल) हैदराबाद द्वारा एकीकृत किया गया था।
रोज़िड

रोज़िड () सपुष्पक पौधों (यानि फूल देने वाले पौधों) का एक बड़ा क्लेड परिवार है, जिसमें ७०,००० से अधिक जातियाँ आती हैं। सारे फूलने वाले पौधों की जातियों में से एक-चौथाई इसी क्लेड की सदस्य हैं। रोज़िड क्लेड को अलग-अलग जीववैज्ञानिकों की मतानुसार १६ से २० गणों में विभाजित किया जाता है।

रोज़िड और ऐस्टरिड​ सारे युडिकॉट​ (दो बीजपत्रों वाले फूलदार पौधे) के परिवार के दो सबसे बड़े क्लेड हैं और इन दोनों में हज़ारों सदस्य जातियाँ आती हैं। क्रम-विकास (इवोल्यूशन) की दृष्टि से अनुवांशिकी (जेनेटिक) अनुसन्धान से पता चला है कि रोज़िड और ऐस्टरिड के दो परिवार एक ही सांझे पूर्वज से लगभग १० करोड़ वर्ष पूर्व विकसित होकर अलग हुए थे।
कोआला

कोआला () ऑस्ट्रेलिया में पाया जाने वाला एक वृक्षों पर रहने वाला, शाकाहारी धानीप्राणी (मारसूपियल​) है। यह 'फ़ैसकोलार्कटिडाए' () जीववैज्ञानिक कुल का इकलौता सदस्य है जो अभी तक विलुप्त नहीं हुआ है। यह पूर्वी और दक्षिणी ऑस्ट्रेलिया के तटवर्ती क्षेत्रों में मिलता है लेकिन ऐसे भी अंदरूनी इलाक़ों तक विस्तृत है जो अधिक शुष्क नहीं हैं। २०वीं सदी में दक्षिण ऑस्ट्रेलिया के अधिकतर कोआला मार दिए गए थे लेकिन फिर इन्हें विक्टोरिया से लाकर यहाँ पुनर्स्थापित कर दिया गया। 

इसके उंगलियो के निसान मनुष्य से मिलते जुलते है
द्विजेन्द्रलाल राय

right|thumb|300px|द्विजेन्द्रलाल राय
द्विजेन्द्रलाल राय ((19 जुलाई 1863–17 मई 1913) बांग्ला के विशिष्ट नाटककार, कवि तथा संगीतकार थे। वे अपने पौराणिक एवं ऐतिहासिक राष्ट्रवादी नाटकों एवं ५०० से अधिक 'द्विजेन्द्रगीति' नामक गीतों के लिए प्रसिद्ध हैं। नाटक में कला तथा निस्पृह सौंदर्य की दृष्टि से, न कि भावुकता की दृष्टि से, वह कई बार रवींद्रनाथ से आगे निकल गए, ऐसा बहुत से समालोचक मानते हैं। रवींद्र के समसामयिक होते हुए भी उनकी शैली संपूर्ण रूप से रवींद्र के प्रभाव से मुक्त थी।

उनका विख्यात गान "धनधान्ये पुष्पे भरा", "बंग आमार! जननी आमार! धात्री आमार! आमार देश" इत्यादि आज भी उतने ही लोकप्रिय हैं। उनके नाटक चार श्रेणियों में विन्यस्त हैं - प्रहसन, काव्यनाट्य, ऐतिहासिक नाटक और सामाजिक नाटक। उनके द्वारा रचित काव्यग्रन्थों में 'आर्यगाथा' (प्रथम और द्वितीय भाग) तथा 'मन्द्र' विख्यात हैं। द्बिजेन्द्रलाल राय के प्रसिद्ध नाटकों में उल्लेखनीय हैं- एकघरे, कल्कि-अबतार, बिरह, सीता, ताराबाई, दुर्गादास, राणा प्रतापसिंह, मेबार-पतन, नूरजाहान, साजाहान, चन्द्रगुप्त, सिंहल-बिजय़ इत्यादि।
हार्दिक पटेल

हार्दिक पटेल गुजरात में पटेल समुदाय द्वारा ओबीसी दर्जे की मांग को लेकर जारी आरक्षण आंदोलन के युवा नेता हैं। ओबीसी दर्जे में पटेल समुदाय को जोड़कर सरकारी नौकरी और शिक्षा में आरक्षण चाहते हैं।गुजरात मे दंगो मे लिप्त होने के कारण 2 साल की सजा मिली है। 

पटेल बी-काम पारित है।
किकिकि हना

किकिकि हना दुनिया का सबसे छोटा उड़न कीड़ा है। इसकी लंबाई ०.१६ मिलीमिटर है। यह बहुकोशिकीय जीव एक कोशिकीय जीव से भी छोटा है। यह सर्वप्रथम त्रिनिदाद में पाया गया था। बाद में यह हवाई, आस्ट्रेलिया और अर्जेंटिना में भी मिला। २०१५ में यह भारत के तमिलनाडू में भी पाया गया है। 
इसका नाम हवाइन (Hawaiian) से व्युत्पन्न है जिसका अर्थ है बहुत छोटा। इसकी गतिविधियों के बारे में अभी अधिक जानकारी नहीं है। यह भी अपना अंडा दूसरे कीड़े के अंडे में देता है। इसके जीवन की सारी अवस्थाएं एक अंडे में ही बीतती है जिसमें यह एक व्यस्क कीड़ा बनता है।
पोरवोरिम

पोरवोरिम या पोर्वोरिम (कोंकणी: पर्वरी) भारत के गोवा राज्य की वैधानिक राजधानी है। यह मांडवी नदी के उत्तरी तट पर स्थित है। राज्य की प्रशासनिक राजधानी पणजी नदी के दूसरे तट पर स्थित है। पोरवोरिम को पणजी का उपनगर माना जाता है, और यह मुम्बई-गोआ महामार्ग एनएच-17 पर स्थित होने के कारण एक उच्चवर्गीय आवासीय केन्द्र माना जाता है। पोरवोरिम, गोवा की राजधानी पणजी से कुछ ही किलोमीटर की दूरी पर स्थित है। आधिकारिक रूप से यह एक गाँव है, लेकिन जिस प्रकार की सुविधाएँ यहाँ उपलब्ध हैं वह किसी कस्बे या छोटे नगर से कम नहीं हैं। पोरवोरिम सड़कों द्वारा अच्छे से जुड़ा हुआ है। यहाँ बहुत तेज़ी से आधारभूत-संरचनाओं का विकास हो रहा है जैसे अस्पताल, विद्यालय, होटल और महामार्ग इत्यादि।
साइक्स-पिकाट समझौता

साइक्स-पिकाट समझौता, जो आधिकारिक तौर पर एशिया माइनर समझौते के रूप में जाना जाता है। ब्रिटेन और फ्रांस की सरकारों के बीच एक गुप्त समझौता था, जिसे रूस की स्वीकृति भी थी। यह समझौता पश्चिमी एशिया में ट्रिपल अंतेंत के अपने प्रस्तावित नियंत्रण और प्रभाव क्षेत्रों को परिभाषित करने के लिए था, अगर प्रथम विश्व युद्घ में ट्रिपल अंतेंत तुर्क साम्राज्य को हराने में सफल होता है। संधि की बातचीत नवंबर 1915 और मार्च 1916 के बीच हुई। समझौता 16 मई 1916 को संपन्न हुआ था। 

समझौते में प्रभावी ढंग से अरब प्रायद्वीप के बाहर तुर्क साम्राज्य के अरब प्रांतों को भविष्य के ब्रिटिश और फ्रांसीसी नियंत्रण या प्रभाव के क्षेत्रों में विभाजित किया गया था। इस पर फ्रांसीसी राजनयिक फ्रंकोईस जॉरजिस पिकाट और ब्रिटिश सर मार्क साइक्स से बातचीत हुई। रूसी जारिस्ट सरकार साइक्स - पिकाट समझौता के लिए एक छोटी मध्यस्थ पार्टी थी। और जब अक्टूबर 1917 की रूसी क्रांति के बाद बोल्शेविकों ने इस समझौते को उजागरकर दिया तब ब्रिटिश शर्मिंदा, अरब निराश और तुर्क खुश थे।
पुखरायाँ

पुखरायाँ (Pukhrayan) भारत के उत्तर प्रदेश राज्य के कानपुर देहात ज़िले में स्थित एक नगर है। राष्ट्रीय राजमार्ग 27 यहाँ से गुज़रता है।
वाणिज्यिक बैंक

बैंक वह कोई भी संस्था है जो मुद्रा के लेन-देन को सरल बनाती है। वाणिज्य बैंक (कॉमर्शियल बैंक) उन बैंकों को कहते हैं जो धन जमा करने, व्यवसाय के लिये ऋण देने जैसी सेवाएँ प्रदान करते हैं।
इन्हें वाणिज्यिक बैंक या व्यावसायिक बैंक या व्यापारिक बैंक भी कहते हैं। व्यापारिक बैंक लोगों के रुपये को जमा के रूप में स्वीकार करती है तथा जब लोगों को मुद्रा की जरूरत होती है तो उन्हें ऋण के रूप में उधार भी देती है। वर्तमान समय में व्यापारिक बैंक साख निर्माण का भी कार्य करते है। संक्षेप में कहा जा सकता है किव्यापारिक बैंक वह संस्था होती है जो लाभ कमाने के उद्देश्य से लोगों की जमाओं को स्वीकार करते है तथा लोगों को जब ऋण की आवश्यकता होती है तो उन्हें उधार भी देते हैं।
पायरोथेरियम​

पायरोथेरियम​ () दक्षिण अमेरिका में आधुनिक आर्जेन्टीना के क्षेत्र में ओलिगोसीन युग में (आज से ३.५ से २.३ करोड़ वर्ष पूर्व) रहने वाला एक खुरदार स्तनधारी जानवर था। इस पायरोथेरिया () नामक जीववैज्ञानिक गण के सदस्य की दो ज्ञात प्राणी जातियाँ (स्पीशीज़) थीं।

कुछ हद तक हाथी जैसा दिखने वाला पायरोथेरियम​ कन्धों में १.५ मीटर (५ फ़ुट​) ऊँचा और सिर-से-दुम तक ३ मीटर (१० फ़ुट​) लम्बा हुआ करता था। इसका वज़न ३,५०० किलो तक का हुआ करता था। इसके मुंह पर एक छोटी सूंड थी जिसके ऊपरी जबड़े की दोनों तरफ़ दो-दो आगे की तरफ निकले हुए चपटे दांत हुआ करते थे। इसी तरह निचले जबड़े में एक-एक दांत हुआ करता था।
खाद्य खुम्ब

श्वेत खुम्बी सबसे सामान्य खाने योग्य [[कुकुरमुत्ता (कवक)|खुम्ब]] है। किन्तु इसके अलावे अनेकानेक प्रकार की खुम्बियाँ खाने योग्य होती हैं।
खाद्य खुम्बी, वे खुम्बियाँ हैं जिन्हें भोजन के रूप में प्रयुक्त कर सकते हैं। इनमें से कुछ जमीन के नीचे रहतीं हैं जबकि कुछ जमीन के बाहर। 'खाने योग्य' का अर्थ यह है कि इनमें विषैले पदार्थ नहीं होते तथा आवश्यक स्वाद एवं गन्ध होती है।
बंधन बैंक

बंधन बैंक भारत की एक बैंकिंग एवं वित्तीय सेवा कम्पनी है जिसका मुख्यालय कोलकाता में है। दिनांक २३ अगस्त २०१५ को पश्चिम बंगाल में बंधन फाइनेंशियल सर्विसेज ने "बंधन बैंक " नाम का पूर्ण बैंक शुरू कर दिया। यह भारत का नया पूर्ण बैंक है। जून माह में भारतीय रिजर्व बैंक ने माइक्रो संस्थान बंधन को पूर्ण वाणिज्यिक बैंक आरम्भ करने की स्वीकृत दी थी।
ज़िन्दगी अभी बाकी है मेरे घोस्ट

अंगूठाकार|ज़िन्दगी अभी बाकी है मेरे घोस्ट

ज़िन्दगी अभी बाकी है मेरे घोस्ट (हिन्दी: ज़िंदगी अभी बाकी है मेरे भूत) भारतीय हिन्दी हास्य धारावाहिक है। जिसका प्रसारण लाइफ ओके में 31 अगस्त 2015 से सोमवार से शुक्रवार रात को हो रहा है। यह धारावाहिक मेरे रंग में रंगने वाली के स्थान पर प्रसारित होगा। इस धारावाहिक में आत्माएँ होने बावजूद इसकी कहानी में पूरी तरह हास्य है। इसमें ध्रुव राज शर्मा और कणिका कोटनाला मुख्य भूमिका में हैं।
अरम्बोल

अरम्बोल तट जिसे हरमल नाम से भी जाना जाता है, भारत के गोवा राज्य में स्थित एक पारम्परिक रूप से मछुआरों का एक गाँव है जो डाबोलिम हवाईअड्डे से एक घण्टे की वाहनीय दूरी पर है। यह उत्तरी गोवा के परनेम प्रशासनिक क्षेत्र में स्थित है। गोवा की राजधानी पणजी से इसकी दूरी लगभग 55 किलोमीटर है। इस तट पर बहुत से अन्तर्राष्ट्रीय पर्यटकों का आना-जाना है, विशेषकर नवम्बर से मार्च के महीनों के दौरान। अरम्बोल तट पर एक विशिष्ट बोहिमियाई अनुभूति प्राप्त होती है जो अन्य क्षेत्रों, जैसे कालनगूट, में नहीं मिलती और इस कारण से यह अपरिहार्य रूप से बहुत से वैकल्पिक पर्यटकों को आकर्षित करता है।

अरम्बोल के समुद्र-तट को गोवा के सबसे सुन्दर समुद्र-तटों में से एक माना जाता है, जिनमें अन्य प्रसिद्ध स्थल है वागाटोर, अंजुना और पालोलम। इसके उत्तर में केरी तट और दक्षिण में मन्दरेम तट हैं।
तखतपुर

तखतपुर बिलासपुर जिले में एक तहसील है। यह एक नगर पालिका परिषद है यहां के विधायक श्रीमती रश्मि आशीष सिंह ठाकुर जी हैं जो 2018 को इस पद के लिए निर्वाचित हुए हैं। यहां के नगर पालिका अध्यक्ष श्रीमती पुष्पा मुन्ना श्रीवास है एवं उपाध्यक्ष श्रीमती वंदना व्यंकटेश ठाकुर जी हैं। यहां के वरिष्ठ अधिवक्ता श्री अशोक ठाकुर एवं नोटरी अधिवक्ता श्री इंद्रजीत सिंह ठाकुर जी है|
एबीवीपी के दो बार के प्रांतीय अध्यक्ष श्री अनिरुद्ध द्विवेदी जी निवास करते हैं और राष्ट्रीय स्तर में उनका योगदान अहम है|
ड्रेसडेन तकनीकी विश्वविद्यालय

right|thumb|300px|1913 में इस विश्वविद्यालय का सिविल इंजीनियरी विभाग बना ; १९५३ में बेयर भवन (Beyer Building) बना।
ड्रेसडेन तकनीकी विश्वविद्यालय (जर्मन : Technische Universität Dresden) जर्मनी के ड्रेसडेन स्थित विश्वप्रसिद्ध प्रौद्यौगिकी विश्वविद्यालय है। यहाँ पर कई तकनीकी विषयों की पढ़ाई होती है। इसकी स्थापना १८२८ में हुई थी।
बूँदी रियासत

right|thumb|300px|बूँदी रियासत
right|thumb|300px|बूँदी का दुर्ग
बूँदी रियासत भारत में अंग्रेजी राज के समय एक राज्य (रियासत) था। १९४९ में इस रियासत ने भारत में विलय के अनुबन्ध पर हस्ताक्षर किये।
कल्ला जी राठौड़

कल्ला जी राठौड़ (आश्विन शुक्ल 8, 1601 विक्रमी - 1524 विक्रमी) राजस्थान के एक राजपूत योद्धा थे जिन्हें लोकदेवता माना जाता है। ये मेड़ता के राव जयमल के छोटे भाई आसासिंह के पुत्र थे। इन्होने मेवाड़ के लिये महाराणा प्रताप के साथ अकबर से युद्ध किया था। ये तीसरे साका युद्ध (विक्रम संवत 1624) में चित्तौड़गढ़ में अकबर से लड़ते हुए वीरगति को प्राप्त हो गये थे।
ग्रैंड हयात गोवा

ग्रैंड हयात गोवा, भारत के गोवा राज्य के बंबोलीं खाड़ी स्थित एक पांच सितारा लक्जरी होटल है। 1990 में डिज़ाइन किए गये इस होटेल का निर्माण 1995 में डायनामिक्स ग्रुप द्वारा शुरू किया गया। डीबी समूह के गठन के बाद, फिर उनके (डीबी समूह) द्वारा किया गया था। पूरे देश में रियल एस्टेट क्षेत्र में संकट के कारण काम कुछ वर्षों के लिए के बीच में निलंबित कर दिया गया था। 2005 के अंत मे इस परियोजना को पूरा करने के लिए काम फिर प्रारंभ किया गया था। 22 दिसंबर, 2009 डीबी हॉस्पिटालिटी ने भारत में 5 हयात होटेलों के लिए, हयात इंटरनेशनल के साथ एक समझौते पर हस्ताक्षर किए।

यह होटल बंबोलीं, उत्तरी गोवा में 28 एकड़ जमीन पर 5,500 करोड़ रुपये की लागत से बनाया गया है। यह गोवा, भारत में दूसरी हयात होटल है और इसमे 312 कमरे हैं।
बागा नदिका

thumb|निचले ज्वार के दौरान ज्वारनदीमुख

बागा नदिका भारत के गोवा राज्य में एक ज्वारनदीमुख (ऍस्चुएरी) है जो बागा कस्बे के निकट निर्देशांकों पर स्थित है। यह नदिका बागा तट के उत्तरी कोने पर अरब सागर में मिलती है। बागा नदिका के मुहाने के निकट से पणजी और कालनगूट के लिए बसें चलती हैं।
माजिद नवाज़

अंगूठाकार
माजिद नवाज़ एक पाकिस्तानी मूल के ब्रिटिश लेखक और कार्यकर्ता हैं जिन्होंने जिहादी पृष्ठभूमि छोड़कर "धर्मनिरपेक्ष इस्लाम" और लोकतंत्र के लिए प्रयास किया है। सन् २००१-२००७ तक वो हिज़्ब उत तहरीर से जुड़ा थे, वे मिस्र में क़ैद में भी रहेे जिसके बाद उन्होंने अतिवादियों का साथ छोड़ दिया। हिज़्ब उत तहरीर छोड़ने के बाद उनकी पहली शादी टूट गई थी। लेकिन इस्लमी चरमपंथ के खिलाफ़ आंदोलन करने के कारण इसको पश्चिमी मीडिया में अच्छी जगह भी मिली है। इस्लामी जगत में उनकी प्रशंसा और आलोचना दोनो हुई है। माजिद ने इस्लामवादी और परंपरावादी इस्लाम में एक अन्तर को स्पष्ट किया है कि - इस्लमवादियों का राजनैतिक और विस्तारवादी एजेंडा होता है, लेकिन परंपरावादियों का नहीं। 

उन्होंने अमेरिकी लेखक सैम हैरिस के साथ मिलकर एक किताब भी लिखी है - रैडिकल "Radical"। उसकी प्रसिद्धि का एक कारण पारंपरिक इस्लमी मूल्यों को उतना महत्वपूर्ण नहीं बताना भी है। इसके अलावे इस्लामीकरण को साम्यवादी विचार धारा के कट्टरपंथ (जैसा कहा जाय वैसा करो) से तुलना करने कारण भी पश्चिम में उनकी लोकप्रियता बढ़ी है। पश्चिमी यूरोप और अमेरिका में साम्यवादी और नाज़ी विचारधारा से इस्लामी चरमपंथ की तुलना करने वालों में वो प्रमुख हैं। 

उन्होंने क़्विलियम फॉउंडेशन की स्थापना भी की जो चरमपंथ के खिलाफ़ और लोकतंत्र के लिए काम करता है।
फ़िल्म नगर

फ़िल्म नगर एक तेलंगाना का शहर है तथा टॉलीवुड के रूप में जाना जाता है तथा फ़िल्म नगर, हैदराबाद ,तेलंगाना ,
भारत के पश्चिम में स्थित है। यह तेलुगू फ़िल्म उद्योग के ऐतिहासिक 
स्टूडियो सहित मनोरंजन उद्योग का घर है ' ये निम्न पड़ोसी क्षेत्र है जुबली हिल्स ,बंजारा हिल्स 
,नानाक्रमगुड़ा और मधापुर हैं। ये क्षेत्र तेलुगू फ़िल्म उद्योग का मुख्यालय है, और तेलुगू फ़िल्म हस्तियों के आवासीय केंद्र है।
शांगरी-ला होटल

Shangri-La Hotels 2014.jpgशांगरी-ला होटल, सिंगापुर (चीनी:新加坡 香格里拉 大 酒店) एक पांच सितारा डीलक्स होटल है, जो ऑरेंज ग्रोव रोड, ऑर्चर्ड रोड, सिंगापुर में स्थित है।
Shangri-La Hotels 2014.jpg
अंगूठाकार|शंगारि होट्ल
23 April, 1971 को खुला यह होटल शांगरी-ला होटल और रिसॉर्ट समूह का पहला होटल है। इस होटल मे 747 अतिथि कमरे और सुइट है जो टावर विंग, गार्डन विंग और वैली विंग फैले हुए है। इस होटल के 15 एकड़ क्षेत्र मे खूबसूरत बगीचे फैले हुए है जो होटल की लॉबी और डाइनिंग एरिया से कांच की दीवारों के माध्यम से दिखाई देते हैं एवं यह "सिंगापुर के अन्य वनस्पति उद्यान" के रूप में भी जाना जाता है। इस होटल ने कई पुरस्कार जीते है, जिसमे सम्मिलित है “ट्रिप एडवाइजर ट्रवैलर्स च्वाइस 2012: टॉप 25 होटेल्स इन सिंगापुर”।

यह होटल 2002 के बाद से रक्षा मंत्रियों, 28 एशिया प्रशांत राज्यों के मंत्रालयों और सैन्य प्रमुखों का वार्षिक बैठक का मेजबान है एवं यहा हुई बैठकों को शांगरी-ला वार्ता के नाम से जाना जाता है।
बोरिम

<ns>0</ns>
 <id>665047</id>
 <revision>
 <id>4779373</id>
 <parentid>4552052</parentid>
 <timestamp>2020-06-15T08:02:15Z</timestamp>
 <contributor>
 <username>InternetArchiveBot</username>
 <id>500600</id>
 </contributor>
 <comment>Rescuing 1 sources and tagging 0 as dead.) #IABot (v2.0.1</comment>
 <model>wikitext</model>
 <format>text/x-wiki</format>
बोरिम या बोरी भारत के गोवा राज्य के उत्तर गोवा जिले के पौण्डा तालुक में जुवारी नदी के किनारे स्थित एक जनगणना नगर है।
मिर्ज़ा मोहम्मद हाकीम

मिर्ज़ा मोहम्मद हाकीम
(उर्दू :مرزا محمد حکیم/अंग्रेजी :Mirza Mohammad Hakim) (जन्मकाल 09 अप्रैल 1553 - 10 अक्टूबर 1585), कभी कभी मिर्ज़ा हकीम, लघु रूप में भी जाने जाते थे , मिर्ज़ा मुगल सम्राट हुमायूं के दूसरे पुत्र थे।इन्होंने अफगानिस्तान में काबुल पर शासन किया था , और अक्सर उनके बड़े भाई सम्राट अकबर के साथ ही रहते थे ' मिर्ज़ा हाकीम ने सम्राट अकबर का काफी साथ दिया था ' ये माह चुचक बेगम का बेटे थे '
माजिद देवबन्दी

डा। माजिद देवबन्दी : जन्म ०७ सितम्बर 1964 को उत्तर प्रदेश के देवबन्द में हुआ। इनके पिता अपने काल के प्रसिद्ध विद्वान थे। फ़ारसी, उर्दू और अरबी भाषाओं में विषेश प्रतिभा थी। माजिद १२ साल की उम्र से शायरी करते आरहे हैं। शायरी के इलावा, पत्रकारिता, लेखन में भी माहिर माने जाने वाले माजिद उर्दू भाषा को लोकप्रिय करने और अन्तर्राष्ट्रीय स्तर पर लेजाने में अपना योगदान प्रदान किया है। 
१२ साल की उम्र में कहा शेर;
:जिस को अल्लाह पर भरोसा है -- वो कभी भी नहीं भटकता है।
माह चुचक बेगम

माह चुचक बेगम (
1564 में मृत्यु हो गई, थी अंग्रेजी में इसका मतलब "Moon Flower"होता है ये मुग़ल बादशाह हुमायूं की दूसरी पत्नी थी और में मुग़ल साम्राज्य की महारानी थी ' इन्होंने नायब सूबेदार को बाहर फेंक दिया और एक बार बेगम ने सेना प्रमुख और जलालाबाद में मुनीम खान को हराया था तथा काबुल पर शासन करने वाली एक महत्वाकांक्षी महिला थी'
जुवारी नदी

जुवारी नदी भारत के गोवा राज्य में बहने वाली सबसे लम्बी नदी है। यह एक ज्वारीय नदी है। इस नदी का उद्गम पश्चिमी घाट में स्थित हेमद-बार्शम में है। जुवारी नदी को आन्तरिक क्षेत्रों में अघनाशिनी नाम से भी जाना जाता है। यह नदी दक्षिण-पश्चिम दिशा में बहती है और इन तालुकों से होकर गुजरती है: तिसवाड़ी, पौण्डा, सालसेटी, संग्यूम और क्यूपम।

जुवारी नदी 92 किमी लम्बी है, लेकिन यह अन्य नदियों और नहरों से जुड़ी हुई है जैसे माण्डवी नदी (लम्बाई 62 किमी) और कम्बर्जुआ नहर (लम्बाई 15 किमी)। गोवा में बहने वाली अन्य नदियाँ कम लम्बाई की हैं जैसे तेरेखोल (22 किमी), चापोरा (29 किमी), बागा (5 किमी), साल (16 किमी), तलपोना (11 किमी), और गाल्जीबग (4 किमी)। इन नदियों की लम्बाई और चौड़ाई ज्वार भाटे और मौसमी बाढ़ के साथ-साथ बदलते रहते हैं।

जुवारी और माण्डावी नदियाँ आपस में मिलकर एक मुहाना बनाती हैं। ये नदिया गोवा के कृषि क्षेत्र का प्रमुख कारक हैं। इन दोनों नदियों को जोड़ने वाली कम्बर्जुआ नहर के कारण राज्य के आन्तरिक स्थानों में स्थित लौह अयस्क की खादानों तक जलपोतों का नौचालन सम्भव हो सका है। इन दोनों नदियों का जल काबो अगुआडा स्थान पर अरब सागर में गिरता है, जहाँ इन नदियों के मिलन से मोर्मुगाओ बन्दरगाह आकार लेता है। बन्दरगाह नगर वास्को द गामा जुवारी नदी कें नदीमुख पर स्थित है।
बालकृष्ण भगवन्त बोरकर

बालकृष्ण भगवन्त बोरकर (कोंकणी: बाळकृष्ण भगवन्त शेणय बोरकार) (1910–1984) भारत के गोवा राज्य के एक कवि थे। इनके द्वारा रचित एक कविता–संग्रह "ससया " के लिये उन्हें सन् १९८१ में साहित्य अकादमी पुरस्कार (कोंकणी) से सम्मानित किया गया। उन्हें 'बा-कि-बाब' नाम से भी जाना जाता है।

बा भा बोरकर ने कम आयु से ही कविताएँ लिखना आरम्भ कर दिया था। वी सा खाण्डेकर, बोरकर की कविताओं के एक प्रारम्भिक समर्थक थे। बोरकर ने 1950 के दशक में गोवा के स्वतन्त्रता संग्राम से जुड़े और पूना चले गए जहाँ उन्होंने रेडियों सेवा में काम किया। उनका अधिकांश साहित्य मराठी में लिखा हुआ है लेकिन कोंकणी भाषा में भी उन्होंने बहुत साहित्य लिखा था। उन्होंने कहा कि साथ ही एक गद्य लेखक के रूप में उत्कृष्ट प्रदर्शन किया। वे गद्य लेखक के रूप में भी उत्कृष्ट लेख रहे थे।

उनके द्वारा लिखी गई कविताएँ महात्मायन (गाँधी जी को समर्पित एक अधूरी कविता) और तमहस्तोत्र (मधुमेह और बुढ़ापे के कारण अन्धेपन की सम्भावना पर) प्रसिद्ध हैं।
अन्य पिछड़ा वर्ग

अन्य पिछड़ा वर्ग (ओबीसी) एक वर्ग है, यह सामान्य वर्ग यानी जनरल में ही सम्मिलित होता है पर इसमें आने वाली जातियाँ गरीबी और शिक्षा के रूप में पिछड़ी होती हैं यह भी सामान्य वर्ग का भाग है जो जातियाँ वर्गीकृत करने के लिए भारत सरकार द्वारा प्रयुक्त एक सामूहिक शब्द है। यह अनुसूचित जातियों और अनुसूचित जनजातियों के साथ-साथ भारत की जनसंख्या के कई सरकारी वर्गीकरण में से एक है।

भारतीय संविधान में ओबीसी सामाजिक एवं शैक्षणिक पिछड़ा वर्ग (SEBC) के रूप में वर्णित किया जाता है, और भारत सरकार उनके सामाजिक और शैक्षिक विकास को सुनिश्चित करने के लिए हैं - उदाहरण के लिए, ओबीसी सार्वजनिक क्षेत्र के रोजगार और उच्च शिक्षा के क्षेत्र में 27% आरक्षण के हकदार हैं। जातियों और समुदायों के सामाजिक, शैक्षिक और आर्थिक कारकों के आधार पर जोड़ा या हटाया जा सकता है 'और इनको।सामाजिक न्याय और अधिकारिता भारतीय मंत्रालय द्वारा बनाए रखा ओबीसी की सूची, गतिशील है। 1985 तक, पिछड़ा वर्ग के मामलों में गृह मंत्रालय में पिछड़ा वर्ग प्रकोष्ठ के बाद देखा गया था। कल्याण की एक अलग मंत्रालय अनुसूचित जातियों, अनुसूचित जनजातियों और अन्य पिछड़े वर्गों से संबंधित मामलों के लिए भाग लेने के लिए (सामाजिक एवं अधिकारिता मंत्रालय को) 1985 में स्थापित किया गया था। अन्य पिछड़े वर्गों के सामाजिक और आर्थिक सशक्तिकरण से संबंधित कार्यक्रमों के कार्यान्वयन, और अन्य पिछड़ा वर्ग, पिछड़ा वर्ग के लिए राष्ट्रीय पिछड़ा वर्ग वित्त एवं विकास निगम और राष्ट्रीय आयोग के कल्याण के लिए गठित दो संस्थानों से संबंधित मामले है ' दिसंबर 2018 में ओबीसी उप-जातियों के उप-वर्गीकरण के लिए आयोग की एक रिपोर्ट के अनुसार, अन्य पिछड़ा वर्गों और ओबीसी के रूप में वर्गीकृत सभी उप-जातियों के 25 फीसदी जातियां ही ओबीसी आरक्षण का 97% फायदा उठा रही हैं, जबकि कुल ओबीसी जातियों में से 37% में शून्य प्रतिनिधित्व है।
मयंक अग्रवाल

मयंक अग्रवाल (जन्म16 फरवरी 1991) एक भारतीय क्रिकेट खिलाड़ी है। ये बिशप कॉटन बॉयज़ स्कूल और बैंगलोर में जैन विश्वविद्यालय के पूर्व छात्र हैं। ये एक सलामी बल्लेबाज है जो कर्नाटक के लिए प्रथम श्रेणी क्रिकेट खेलते है। इन्होंने भारतीय क्रिकेट के घरेलू सत्र में २०१७-१८ में सचिन तेंदुलकर के बाद सबसे ज्यादा २२५३ रन बनाये और नया कीर्तिमान अपने नाम किया था।

२०१० के आईसीसी अंडर-१९ क्रिकेट विश्व कप में तो साल २००८-०९ में अंडर-१९ कूच बिहार ट्रॉफी में अपने प्रदर्शन के साथ प्रमुखता में आए, जिसमें वह भारत के लिए सबसे ज्यादा रन बनाने वाले बने थे। उन्हें २०१० में कर्नाटक प्रीमियर लीग में श्रृंखला का मैन भी चुना गया था, इस दौरान इन्होंने उस टूर्नामेंट में शतक भी बनाया था।
भारतीय क्रांति दल

भारतीय क्रांति दल भारत का एक राजनैतिक दल था जिसकी स्थापना १९६७ में चौधरी कुम्भाराम आर्य , चौधरी चरण सिंह ने की थी। सन १९७७ के आम चुनावों के बाद यह दल जनता पार्टी में विलय कर दिया गया।
1966 में राजस्थान के किसान नेता चौधरी कुंभाराम आर्य राजस्थान व मुख्यमंत्री मोहन लाल सुखाड़िया से भूमि सुधार कानून, पंचायती राज, व सहकरिक्ता के सबंध में गंभीर मतभेद उतपन्न होने के बाद 27 दिसम्बर 1966 में कांग्रेस पार्टी के सभी पदों व मंत्रिमंडल से इस्तीफा दे दिया। उत्तरप्रदेश में चौधरी चरणसिंह कांग्रेस से वर्ष 1967 में अलग हो गए उसके बाद चौधरी कुम्भाराम आर्य व चौधरी चरण सिंह ने साथ मिलकर भारतीय क्रांति दल की स्थापना की थी चौधरी चरणसिंह को भारतीय क्रांति दल के  राष्ट्रीय अध्यक्ष,चौधरी कुम्भाराम आर्य राष्ट्रीय उपाध्यक्ष बने तथा उसके बाद उत्तर प्रदेश बिहार में भारतीय क्रांति दल अपनी सरकार बनाने में सफल रहा चौधरी चरण सिंह उत्तर प्रदेश के मुख्यमंत्री बने हेमवंती नंदन बहगुणा को कार्यकारी अध्यक्ष चुना गया तथा महामाया प्रसाद सिंह बिहार के मुख्यमंत्री बने, 1968 में चौधरी कुंभाराम आर्य भारतीय क्रांति दल के टिकट पर राज्यसभा सदस्य चुने गए राजस्थान से। 
1975 में प्रधानमंत्री श्रीमती इंदिरागांधी ने देश में फैली अशांति व अराजकता से निपटने के लिए आपात स्थिति लागू कर दी। देश में आपातकाल की घोषणा के बाद देशभर के विरोधी दलों के नेता एवं कार्यकर्ताओं को गिरफ्तार किया गया उसी समय भारतीय क्रांति दल के नेताओं को भी जेल में बंद कर दिए गया, उसके बाद 1977 में सभी गैर कांग्रेसी दलों ने मिलकर जनता पार्टी के नाम से साझा मोर्चा बनाया था,संयुक्त रूप से कांग्रेस के विरुद्ध चुनाव लड़ा जिसमें भारतीय क्रांतिदल का विलय जनता पार्टी में हो गया, जनसंघ, तथा अन्य दल भी शामिल थे।


श्रेणी:भारत के राजनीतिक दल
कलापुर

कलापुर भारत के गोवा राज्य के उत्तर गोवा जिले का एक जनगणना नगर है।
रहरास साहिब

रहरास साहिब (अथवा रहिरास, रेहरास) सिखों द्वारा शाम के समय की जाने वाली प्रार्थना है। इस प्रार्थना को पाँच गुरुओं गुरु नानक देव जी, गुरु अमरदास जी, गुरु रामदास जी, गुरु अर्जन देव जी और गुरु गोविंद सिंह जी ने बनाया है। मूल प्रार्थना जिसे सिखों के पहले गुरु, गुरू नानक देव जी ने लिखा व बोला था। बाद में अन्य गुरुओं ने अपनी पंक्तियाँ जोडीं। हर पंक्ति ईश्वर के विभिन्न विचारों व पहलुओं पर प्रकाश डालती है व सर्वशक्तिमान की आराधना करती है।
रहिरास दिन के अंत में गायी जाती है। इसका उद्देश्य दिन के कार्य खत्म करने के बाद गायक में एक नई उर्ज़ा भरने के लिए होती है। इसका उद्देश्य ईश्वर की प्रार्थना करके शारीरिक कमजोरी, थकान, गरीबी, जमीन-जायदाद, निराशा, असफलता जैसे विचारों से छुटकारा पाकर स्वयँ में एक नई उर्जा का संचार करना होता है। कहते हैं कि इसमें बैयन्टी चौपाई गुरु गोविन्द सिंह जी द्वारा गायी हुई उनकी व्यक्तिगत प्रार्थना है जो प्रकृति के जल तत्व से संबंधित है।
फोथरिंघे किला

फोथरिंघे किला नॉथहैंप्टनशायर के ओउंडल के बाज़ार व नगर (). से उत्तर में पर स्थित फोथरिंघे के गाँव में मौजूद था। इसका निर्माण संभवत: ११०० ई. में नॉर्थहैंप्टन के अर्ल साइमन डे सेन्लिस ने करवाया था। १११३ में इसका मालिकाना हक़ स्कॉटलैंड के राजकुमार डेविड के पास चला गया जब उन्होंने साइमन की विधवा से शादी कर ली। इसके बाद से तेरहवीं शताब्दी में इंग्लैंड के राजा जॉन के कब्जे में आने से पहले तक किले के मालिक विभिन्न स्कॉटैश राजकुमार बने रहे।

1220 तक फोथरिंघे किला का नियंत्रण चेस्टर के छठें अर्ल, रैनुल्फ़ डे ब्लोन्डेविले के हाथ में था। अगले वर्ष जनवरी में कुछ समय के लिये किले पर इंग्लैंड के राजा हेनरी ३, इंग्लैंड का राजा के विरोध में उतरे विलियम II डी फोर्ज़ का कब्जा हो गया था। फोर्ज़ के किले खाली करने के बाद हेनरी ने इसे अपने नियंत्रण में ले लिया और एडवर्ड २ के शासनकाल तक यह किला शाही संपत्ति बना रहा।

यह यॉर्क के ड्यूकों का पसंदीदा घर रहा और राजा रिचर्ड ३ का जन्म यहीं १४५२ में हुआ था। 

यह स्कॉटों की रानी, मैरी का अंतिम कारावास भी रहा जिनके खिलाफ इसी महल में मुकदमा चला व १५८७ में मृत्युदंड दिया गया।

१६३० में किला खाली कर दिया गया व इसके अधिकांश शाही साजो-समान हटा लिए गये। फिर यहाँ सिर्फ भवन ही बचा। किले की जगह ब्रिटेन की संरक्षित जगहों में शामिल है और आम जनता के घूमने फिरने के लिए खुली हुई है।
मदनलाल लक्ष्मणदास टहलियानी

न्यायमूर्ति मदनलाल लक्ष्मणदास टहलियानी (जन्म: 23 दिसंबर 1953), महाराष्ट्र के लोकायुक्त हैं। इससे पूर्व वे मुंबई उच्च न्यायालय के न्यायाधीश रह चुके हैं। वर्तमान पद के लिए उन्होने सेवानिवृत्त न्यायाधीश पी.बी. गायकवाड़ का स्थान ग्रहण किया है, जिनका इस पद पर कार्यकाल एक जुलाई 2014 को समाप्त हो गया था। सेशन जज के रूप में उन्हें मुंबई आतंकी हमले में जिंदा पकड़े गए एकमात्र आतंकी मुहम्मद अजमल कसाब के मुकदमे की सुनवाई हेतु जाना जाता है, जिन्होने कसाब को फांसी की सजा सुनाई थी।
म्यान्मा की संस्कृति

पुगं (या बुगं) में [[लाख]] से बनी कुछ वस्तुएँ
right|thumb|300px
right|thumb|300px|यंगून में श्वेदागोन पगोडा में प्राथना करते हुए लोग
म्यान्मा की संस्कृति पर बौद्ध धर्म तथा मोन लोगों का बहुत प्रभाव पड़ा है। म्यान्मा की संस्कृति पर भारत,
। थाइलैण्ड और चीन आदि पड़ोसी देशों का भी बहुत प्रभाव पड़ा है। 

आधुनिक युग में ब्रिटेन ने बर्मा को अपना उपनिवेश बनाकर इस पर शासन किया, अतः पश्चिमी सभ्यता का भी इस पर प्रभाव पड़ा है।
कारापुर

कारापुर भारत के गोवा राज्य के उत्तर गोवा जिले में स्थित एक जनगणना नगर है।
लिन्लिथगो

लिन्लिथगो (; , ) स्कॉटलैंड के पश्चिमी लोथियन में स्थित एक शाही नगर है। यह पश्चिमी लोथियन का एक काउंटी है, और काउंटी का नाम लिन्लिथ्गोशायर इसके नाम पर है। यह एक प्राचीन नगर है जो इसके दो बेहद महत्वपूर्ण पर्यटन स्थलों लिन्लिथगो महल और लिन्लिथगो झील के दक्षिण व स्कॉटलैंड की यूनियन नहर के उत्तर में स्थित है।

लिन्लिथगो के कुल पुजारी सेंट माइकल हैं और इसका ध्येय वाक्य है "St. Michael is kinde to straingers" यानी "संत माइकल अजनबियों के प्रति दयालु है"। संत की एक मूर्ति नगर के कुल-चिन्ह को हाथ में लिए मुख्य मार्ग पर है।
संकेतप्रयोगविज्ञान

प्रायोगिक भाषाविज्ञान या संकेतप्रयोगविज्ञान (Pragmatics), भाषाविज्ञान का एक उपक्षेत्र है जिसमें इस बात का अध्यन किया जाता है कि प्रसंग (context) के अनुसार अर्थ कैसे बदलते हैं।

श्रेणी:भाषा-विज्ञान
चिम्बेल

चिम्बेल भारत के गोवा राज्य के उत्तर गोवा जिले में स्थित एक जनगणना नगर है।
कोल्वाले

कोल्वाले भारत के गोवा राज्य के उत्तर गोवा जिले में स्थित एक जनगणना नगर है।
हैनिक्स

हैनिक्स (SKHynix) दक्षिण कोरिया से संचालित एक इलेक्टॉनिक और मेमोरी बनाने वाली कंपनी है। इसकी स्थापना प्रसिद्ध मोटर कंपनी हुंडई के इलेक्ट्रॉनिक डिविज़न के तौर पर हुई थी। मेमोरी चिप बनाने में यह सैमसंग के बाद दुनिया की दूसरी सबसे बड़ी कंपनी है। 
श्रेणी: हैनिक्स
बारम्बारता

right|thumb|300px|यूएस के सन २००० की जनगणना के अनुसार लोगों के यात्रा-काल (travel time) का हिस्टोग्राम। इसमें विभिन्न परासों (रेंज) में बारम्बारताएँ दी गयीं है।
सांख्यिकी में, किसी प्रयोग या अध्ययन में कोई घटना जितनी बार घटित होती है, उस संख्या को उस घटना की बारम्बारता (frequency) कहते हैं। इन बारम्बारताओं को प्रायः हिस्टोग्राम के रूप में चित्रित किया जाता है।
किरण नगरकर

किरण नगरकर(जन्म १९४२, मुंबई) मराठी और अँग्रेज़ी भाषाओं में लिखने वाले आधुनिक सहित्यकार, नाटककार, पटकथा लेखक, तथा फिल्म एवं नाटक समीक्षक हैं। नगरकर द्वारा रची हुई कृतियों में प्रमुख हैं: "सात सक्कम त्रेचालीस" (१९७४), "रावण एंड एडी" (१९९४), और महाकव्यात्मक उपन्यास "ककल्ड" (१९९७) जिसके लिए उन्हें सन् २००१ में अँग्रेज़ी में साहित्य अकॅडमी पुरस्कार प्राप्त हुआ। 

नगरकर समकालीन लेखकों में इस लिए भी उल्लेखनीय हैं क्योंकि उनकी रचनाएँ एक से अधिक भाषाओं में हैं। "सात सक्कम त्रेचालीस" की रचना नगरकर ने मराठी में की। इसके पश्चयात "रावण एंड एडी" उन्होंने शुरू तो मराठी में की, परंतु फिर अँग्रेज़ी में प्रकाशित की। "रावण एंड एडी" के बाद नगरकर अँग्रेज़ी में ही लिखने लगे।